***PRILOGA 13 – Primer evidentiranja poslovnih dogodkov v zvezi s proračunsko rezervo občine***

Prikazana sta primera evidentiranja poslovnih dogodkov v zvezi z rezervami občine, oblikovanih na podlagi 49. člena ZJF, in evidentiranja poslovnih dogodkov v primeru, da občina prejme rezervna sredstva iz državnega proračuna, pri čemer je občina le posrednik med državo in končnim prejemnikom sredstev, oziroma občina je lahko tudi končni prejemnik sredstev za namene oblikovanja rezerv, ki jih pridobi iz državnega proračuna.

*1. Evidentiranje poslovnih dogodkov, povezanih z rezervami kot proračunskim skladom, ki se evidentirajo na posebnem podračunu v okviru proračuna občine: Vse vknjižbe so natančno opredeljene v računovodski reviji IKS 6/06 (stran 91), tu navajamo najosnovnejše:*

*- nakazilo namenskih sredstev iz proračuna občine na proračunski (oziroma rezervni) sklad: 409/110*

*- evidentiranje priliva sredstev na rezervnem skladu: 110/910*

*- poraba sredstev rezerv na podlagi knjiženih obveznosti (18/22):*

*22/18*

*R4/110*

*konec meseca pa se za znesek porabljenih sredstev rezerv zmanjša oblikovan sklad za rezerve: 910/4*

*Odhodek je nastal že pri oblikovanju rezervnega sklada (409) v proračunu občine, zato so vse knjižbe v okviru proračunskega sklada le evidenčne vknjižbe po dejanskem namenu porabe sredstev.*

*2. V primeru, da občina prejme sredstva iz proračunskih rezerv države (tu je že oblikovan rezervni sklad) in ima občina vlogo posrednika pri izplačilu sredstev državnih rezerv končnim upravičencem, je knjiženje poslovnih dogodkov naslednje:*

*- ko pride nakazilo iz sredstev rezerv državnega proračuna: 110/240 (obveznost do proračuna države iz naslova rezerv)*

*- vzpostavitev obveznosti do končnih upravičencev: 240/220*

*- ko občina izplačuje ta sredstva končnim upravičencem sredstev:*

*220/110*

V primeru, da je občina končni prejemnik sredstev, ki jih dobi iz državnega proračuna za rezerve, pa se nakazilo evidentira na prihodkih (skupina kontov 740) in ne kot obveznost do proračuna in občina potem pri sebi oblikuje rezervni sklad. Postopek je potem enak kot pod točko 1.